П Р О Е К Т  на  Д О Г О В О Р

На основание чл. 20, ал. 3, т. 2 от ЗОП
Днес, _____________ 2019 г., в гр. София, основание чл. 194, ал. 1 във връзка с чл. 20, ал. 3 от ЗОП и утвърден протокол от __________ 2019 г. по чл. 97, ал. 4 от ППЗОП беше сключен този договор между:

1. „Национален дворец на културата – Конгресен център София” ЕАД, ЕИК 201570119 със седалище и адрес на управление: гр. София, пл. „България” № 1, представлявано от изпълнителния директор инж. Ангел Митев и Марийка Роглева- Гл. счетоводител, от една страна наричана ВЪЗЛОЖИТЕЛ

и 

2. ...................................................................., със седалище и адрес на управление/постоянен адрес: ..........................................................................................., с ЕИК/Булстат/ЕГН/Идентификация за чуждестранно лице..............................., телефон .........................................., представлявано от ............................................, в качеството си на ......................................................................................., наричано в ИЗПЪЛНИТЕЛ от друга страна определен за изпълнител след проведена обществена поръчка по реда на глава 26 от ЗОП, чрез събиране на оферти с обява с № в РОП ID …………………., от друга страна,
СЕ СКЛЮЧИ ТОЗИ ДОГОВОР ЗА СЛЕДНОТО:

І. ПРЕДМЕТ НА ДОГОВОРА

Чл.1(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема съгласно изискванията на обществена поръчка за „Реставрационни и профилактични дейности по художествени произведения, намиращи се в интериорното и екстерироно пространство на Национален дворец на културата- Конгресен център- София“ ЕАД. Видът и обемът на дейностите са в съответствие с обхвата на обществената поръчка.
(2) ИЗПЪЛНИТЕЛЯТ следва да извърши възложената работа на свой риск и със свои ресурси. 

Чл.2. (1) Договорът влиза в сила от датата на подписването му.
(2) Срок за изпълнение: …………… работни дни, но не по-късно от .....................2019 г.

ІІ. ЦЕНА. НАЧИН НА ПЛАЩАНЕ
Чл.3(1) ВЪЗЛОЖИТЕЛЯТ се задължава да плати на ИЗПЪЛНИТЕЛЯ договорената сума за изпълнението на възложеното, чиято обща стойност е: ………………………………….. лева без ДДС, а с ДДС 20% - ……………………………………………………… лева.
Данни за фактура:..........................................................................................
(2) Възнаграждението се заплаща както следва: 

- 30% авансово плащане в срок от 5 работни дни от подписването на договор;
- Останалата част в размер на 70 % срок до 30 (тридесет) дни след приемане на извършените дейности по  реставрация и профилактика от Комисия, назначена със заповед на Възложителя , за което тя съставя протокол.
(3) Ако след приемането на извършената услуга, но преди изплащане на остатъка, ВЪЗЛОЖИТЕЛЯТ констатира скрити недостатъци, до отстраняването им той има право да задържи дължимата сума. Задържането на дължимата сума при тези обстоятелства не е забава и не влече нейните последици.

(4) Ако ИЗПЪЛНИТЕЛЯТ не изпълни указанията на ВЪЗЛОЖИТЕЛЯ за отстраняване на недостатъците ВЪЗЛОЖИТЕЛЯТ има право да развали договора, с последиците предвидени в него.

(5) ИЗПЪЛНИТЕЛЯТ е длъжен да извърши при необходимост и допълнително възложени работи, налагащи се от възникнали промени на обстоятелствата, свързани с обекта на настоящия договор. Като същите ще бъдат заплатени съгласно офертата на участника.
(6) ИЗПЪЛНИТЕЛЯТ е длъжен да извърши след възлагане от ВЪЗЛОЖИТЕЛЯ и други възложени проектни работи. 
IІI. ПРАВА И  ЗАДЪЛЖЕНИЯ НА ВЪЗЛОЖИТЕЛЯ
Чл.4 Възложителят е длъжен: 

1. да укаже мястото на обектите, предмет на поръчката;

2. да осигури нормален и безпрепятствен достъп на ИЗПЪЛНИТЕЛЯ до обекта на поръчката;

3. да предостави съответните технически данни, необходими за извършване на поръчката;

4. при точно и пълно изпълнение да заплати на ИЗПЪЛНИТЕЛЯ уговорената цена.

Чл.5 (1) ВЪЗЛОЖИТЕЛЯТ има право по всяко време да иска в определен от него срок отчетна информация по повод реализацията на поръчката.
(2) ВЪЗЛОЖИТЕЛЯТ има право по всяко време през целия срок на изпълнение на поръчката да следи за качественото изпълнение от страна на ИЗПЪЛНИТЕЛЯ, съгласно действащите нормативни технически изисквания.
(3) ВЪЗЛОЖИТЕЛЯТ има право да изисква от ИЗПЪЛНИТЕЛЯ всички необходими документи, разрешителни и др. необходими за цялостното последващо използване на проекта.

(4) ВЪЗЛОЖИТЕЛЯТ има право, ако има отклонение или недостатъци при изпълнение на поръчката, да иска поправянето на недостатъка в определен от него срок, за сметка на ИЗПЪЛНИТЕЛЯ. При откриване на недостатъци от ВЪЗЛОЖИТЕЛЯ работата по проекта не се счита приета.
(5) При извършване на дейности с характеристики, различни от договорените, освен задължението за отстраняване на недостатъците, ИЗПЪЛНИТЕЛЯТ дължи неустойка в размер на 10% от стойността на договора. Сумата се удържа от ВЪЗЛОЖИТЕЛЯ при заплащането на възнаграждението. 
(6) ВЪЗЛОЖИТЕЛЯТ не дължи заплащане за извършени работи, ако са в следствие на:

1. Несъгласувано с ВЪЗЛОЖИТЕЛЯ отклонение от договора, от указанията на представителите на ВЪЗЛОЖИТЕЛЯ;

2. Нарушаване на правила и нормативи във връзка с извършваната дейност;

3. Отстраняване на допуснати от ИЗПЪЛНИТЕЛЯ недостатъци на извършените работи. 

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл.6 (1) ИЗПЪЛНИТЕЛЯТ има право да получи при точно и пълно изпълнение на поръчката уговореното в настоящия договор възнаграждение.

(2) ИЗПЪЛНИТЕЛЯТ е длъжен да извърши възложената работа качествено и в срок, съгласно изискванията и указанията на ВЪЗЛОЖИТЕЛЯ, като се ръководи от действащите в страната технически и законови изисквания.

(3) Ако ИЗПЪЛНИТЕЛЯТ ще използва подизпълнители, той следва да посочи данни за подизпълнителите и дела от поръчката, който ще им възложат (ако е приложимо). В този случай те трябва да представят доказателство за поетите от подизпълнителите задължения. 
(4) Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. 

(5) Възложителят изисква замяна на подизпълнител, който не отговаря на горните условия. 

(6) Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. 
      (7) Преди сключване  на настоящия договор, Изпълнителят се задължава да представи на Възложителя копия от валидни удостоверенията/сертификатите  на височинните работници, за завършен  курс за работа с лични предпазни средства срещу падане от височина, както и валидна застраховка живот и трудова злополука.
(8) Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. 

(9) Към искането изпълнителят предоставя становище, от което да е видно дали оспорва плащанията или част от тях като недължими. 

(10) Възложителят има право да откаже плащане, когато искането за плащане е оспорено, до момента на отстраняване на причината за отказа. 

(11) Независимо от възможността за използване на подизпълнители отговорността за изпълнение на договора за обществена поръчка е на изпълнителя. 

(12) След сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката.

(13) Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

(14) При замяна или включване на подизпълнител ИЗПЪЛНИТЕЛЯТ представя на ВЪЗЛОЖИТЕЛЯ всички документи, които доказват изпълнението на условията по ал. 13.

(15) В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 11 ЗОП.

(16) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

(17) Не е нарушение на забраната по ал. 5 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

Чл.7 (1) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ. ВЪЗЛОЖИТЕЛЯТ е длъжен своевременно да информира ИЗПЪЛНИТЕЛЯ за промени в обстоятелствата по изпълнение на настоящия договор, както и в обхвата на поръчката, като ИЗПЪЛНИТЕЛЯТ се задължава да извърши своевременно в срокове указани от ВЪЗЛОЖИТЕЛЯ налагащи се преработки или поправки, ако това е необходимо.
Чл.8(1) ИЗПЪЛНИТЕЛЯТ е длъжен да изпълни поръчката с грижата на добър търговец и в защита интересите на ВЪЗЛОЖИТЕЛЯ. 

(2) ИЗПЪЛНИТЕЛЯТ при забава по своя вина дължи неустойка в размер на 10% от стойността на поръчката за всеки просрочен ден. Сумата се удържа от ВЪЗЛОЖИТЕЛЯ при заплащане на възнаграждението по чл. 3 от настоящия договор.

Чл. 9 ИЗПЪЛНИТЕЛЯТ е длъжен да уведоми своевременно ВЪЗЛОЖИТЕЛЯ за обстоятелства, възпрепятстващи изпълнението на този договор.
Чл. 10 (1) ИЗПЪЛНИТЕЛЯТ носи отговорност пред ВЪЗЛОЖИТЕЛЯ ако при извършване на работата е допуснал отклонения от изискванията задължителни съгласно нормативни актове или от указанията на представителите на ВЪЗЛОЖИТЕЛЯ.

(2) ИЗПЪЛНИТЕЛЯТ гарантира, че няма да разпространява на трети лица факти, данни, обстоятелства и друга информация, свързана с предмета на дейност на ВЪЗЛОЖИТЕЛЯ и станала му известна по време и във връзка с изпълнението на този договор.

(3) ИЗПЪЛНИТЕЛЯТ е длъжен в срок от три работни дни от поискването да предоставя информация, изискана от ВЪЗЛОЖИТЕЛЯ в подходящ вид.

VІ. ПРЕКРАТЯВАНЕ НА ДОГОВОРА:
Чл.11. ВЪЗЛОЖИТЕЛЯТ има право да прекрати договора:

11.1 ако ИЗПЪЛНИТЕЛЯТ не изпълнява задълженията си по договора.

11.2 в случай, че бъде отнето разрешението за изпълнение на работата, предмет на договора.


11.3 при обективна невъзможност за изпълнение на задълженията по договора.

11.4 ако извършеното от ИЗПЪЛНИТЕЛЯ  е толкова некачествено, че  е невъзможно използването му по първоначално предназначение. ИЗПЪЛНИТЕЛЯТ дължи заплащане на дължимите по договора неустойки в писмено определен от ВЪЗЛОЖИТЕЛЯ срок.

Чл.12. Настоящият договор се прекратява:

1.  по взаимно съгласие на страните;

2.  с изтичане срока на договора и заплащане на всички приети работи; 

3. едностранно от ВЪЗЛОЖИТЕЛЯ с писмено едномесечно предизвестие, като ВЪЗЛОЖИТЕЛЯТ заплаща извършените до момента на прекратяването качествено извършени работи и приети по надлежния ред.

4. при виновно неизпълнение на задълженията на една от страните по договора с писмено предизвестие от изправната до неизправната страна. Неизправната страна, заплаща дължимите поради неизпълнението неустойки и/или обезщетения в срок и по начин определен от изправната страна или същите се удържат от изправната страна от дължими към неизправната страна суми;

6. с писмено предизвестие на ВЪЗЛОЖИТЕЛЯ ако настъпят обстоятелства, които поставят ИЗПЪЛНИТЕЛЯ в невъзможност да изпълнява задълженията си, в това число и ако не може или престане да отговаря на специфични изисквания за изпълнение на възложеното. 
7. на основанията предвидени в договора и/или в предвидените в закона случаи;

8. с писмено предизвестие на ВЪЗЛОЖИТЕЛЯ ако ИЗПЪЛНИТЕЛЯТ използва подизпълнител без да декларира това в офертата си или замени подизпълнител без да са налице условията от договора или не изпълни друго задължение по договора във връзка с подизпълнителя. 
9. ВЪЗЛОЖИТЕЛЯТ има право да прекрати без предизвестие договора за обществена поръчка при възникване на обстоятелствата по чл. 118, ал. 1, т. 2 или 3 ЗОП ако се установи, че по време на провеждане на процедурата за възлагане на поръчката за ИЗПЪЛНИТЕЛЯТ са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата или поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС. При прекратяване в тези случаи ВЪЗЛОЖИТЕЛЯТ не дължи обезщетение за претърпени вреди от прекратяването на договора.

10. ВЪЗЛОЖИТЕЛЯТ прекратява договора за обществена поръчка когато е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП;

11. Когато въз основа на неверни данни е приложено изключение по чл. 4 от Закон за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици за ИЗПЪЛНИТЕЛЯ или подизпълнителя договора се прекратява от ВЪЗЛОЖИТЕЛЯ без предизвестие, като не се дължи заплащане на извършените работи, а получените плащания подлежат на незабавно възстановяване ведно със законната лихва. 

(2) ВЪЗЛОЖИТЕЛЯТ има право да прекрати действието на договора чрез писмено предизвестие в случай, че ИЗПЪЛНИТЕЛЯТ не изпълнява задълженията си по този договор. 

(3) При прекратяване на договора от страна на ВЪЗЛОЖИТЕЛЯ на основанията предвидени в настоящия договор, последният не дължи заплащане на обезщетение на ИЗПЪЛНИТЕЛЯ поради прекратяването на договора преди срока.

(6) ВЪЗЛОЖИТЕЛЯТ може да развали или прекрати предсрочно договора, когато ИЗПЪЛНИТЕЛЯТ изпадне в състояние на неплатежоспособност, съответно срещу него е открито производство на несъстоятелност или са възникнали други обстоятелства които могат да застрашат изпълнението на настоящият договор. Същите права ВЪЗЛОЖИТЕЛЯТ има и ако ИЗПЪЛНИТЕЛЯТ престане да отговаря на изискванията на ЗОП.

Чл.13. (1) Замяна на ИЗПЪЛНИТЕЛЯ с нов изпълнител е допустимо при някое от следните условия:

а) ако първоначалния ИЗПЪЛНИТЕЛ не е в състояние да продължи изпълнението на договора

б) налице е универсално или частично правоприемство в резултат от преобразуване на първоначалния изпълнител, чрез вливане, сливане, разделяне или отделяне, или чрез промяна на правната му форма, включително в случаите, когато той е в ликвидация или в открито производство по несъстоятелност и са изпълнени едновременно следните условия:

аа) за новия изпълнител не са налице основанията за отстраняване от процедурата и той отговаря на първоначално установените критерии за подбор;

бб) промяната на изпълнителя не води до други съществени изменения на договора за обществена поръчка или рамковото споразумение и не цели заобикаляне на закона;

Чл.14. Замяната се извършва само при изразено съгласие от двете страни и след подписване на допълнително споразумение, в което се регламентира поемане на задължения на ИЗПЪЛНИТЕЛЯ от новия изпълнител. Преди подписване на допълнителното споразумение новия изпълнител представя документи, удостоверяващи съответствие с изискванията на ВЪЗЛОЖИТЕЛЯ. Замяната не може да води до по-неблагоприятни финансови условия за ВЪЗЛОЖИТЕЛЯ или до изпълнение с по-ниско качество.

Чл.15. (1) Всички неуредени въпроси по повод изпълнението на настоящият договор се решават от страните по споразумение, както и по правилата на договора за изработка – чл. 258-269 от ЗЗД и разпоредбите на българското гражданско и търговско право.

(2) Страните се съгласяват и приемат, че изменение на сключения договор за обществена поръчка се допуска само при условията на ЗОП. 
VІІ. КОРЕСПОНДЕНЦИЯ И УВЕДОМЛЕНИЯ МЕЖДУ СТРАНИТЕ
Чл. 16. (1) Страните посочват следните адреси за кореспонденция:

За ВЪЗЛОЖИТЕЛЯ:  гр. София, пл. „България“, № 1, тел.  .................., факс ......................., е-mail: ....................., лице за контакти: ……………………………..;
За ИЗПЪЛНИТЕЛЯ: гр. ____________________________________, тел. _____________, факс _______________, е-mail: __________________, лице за контакти _______________________

(2) Всяка страна се задължава писмено да уведоми другата в случай на промяна на лицето или адресите по предходната алинея, в срок не по-късно от 7 дни. В противен случай всички съобщения, изпратени на посочените адреси, ще се считат за редовно връчени.

VІІІ. ЗАКЛЮЧИТЕЛНИ РАЗПОРЕДБИ:

Чл.17. Нищожността на някоя клауза от договора не води до нищожност на друга клауза или на договора като цяло.

Чл.18. За всеки спор относно съществуването и действието на сключения договор, или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор се прилага българското гражданско право. При непостигане на съгласие спорът се отнася за решаване пред компетентния съд .
Този договор се изготви в два еднообразни екземпляра, по един за всяка от страните.

Неразделна част от настоящият договор са:

1. Техническа спецификация;
2. Техническо предложение;

3. Ценово предложение.

ЗА ВЪЗЛОЖИТЕЛЯ:                                             ЗА ИЗПЪЛНИТЕЛЯ:

1.......................................                                          .......................................



Инж. Ангел Митев –




Изпълнителен директор

2........................................

Марийка Роглева

Гл. счетоводител

1


